《江门早发示文玉廷吹雨弟》
明代·何士域

晓风吹不断，客路乍扬舲。堤柳恣情碧，江云作意青。

馀寒销短袂，残梦失长亭。去去天涯杳，孤鸿不可听。

作者简介：何士域（一五八四—一六四二），字文起，号耿庵。新会人。熊祥长子。明熹宗天启元年（一六二一）贡生，官湖广新宁知县。年五十八卒。有《珠树堂遗稿》、《烟霞清史》。清顾嗣协《冈洲遗稿》卷六、道光《新会县志》卷九有传。